《次韵世美游嵩山》
宋代·邹浩

肇分五岳尊，上帝委奇石。维嵩据地中，屹立万仞壁。

远与四镇殊，式应土圭测。有人仰崇高，坐厌拘名迹。

邂逅天际来，骅骝脱车轭。将圣祭泰山，此心岂悬隔。

扰扰尘土中，一朝复一夕。闻君有风期，欣然双蜡屐。

焉知马足非，迥隔千峰碧。古人亦多端，相望托幽寂。

法音动山灵，松栝惟所适。寄径登显途，自恃捷无敌。

遗辙谅未泯，一一可游历。借问去来人，谁堪比心迹。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。